Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisraeli peaminister Benjamin Netanyahu kinnitas,
et Iisrael tegutseb Hamasi väljajuurimiseks
tolle viimasest kantsist Rafah's, olgu USA toetusega või ilma.
ÜRO Julgeolekunõukogus hääletati maha USA uus resolutsioon,
milles kutsutakse kohesele relvarahule Gazas
kõigi 134 pantvangi vabastamise vastu.
USA keskväejuhatuse ülem kindral Michael Kurilla väljendas muret
Venemaa, Iraani Islamivabariigi ja Hiina tugevneva liidu üle.
Iisrael tegutseb, et juurida välja Hamasi terroriühing
tolle viimasest kantsist Rafah's, olgu USA toetusega või ilma.
Washington'i surve suurendamiseks Jeruusalemmale
saabus USA välisminister Antony Blinken täna Iisraeli,
et kinnitada üle Biden'i valitsuse poliitika Gaza maakitsuse suhtes.
Enne saabumist kohtus Washington'i esidiplomaat
Saudi Araabia ja Egiptuse juhtidega
ning pidas seejärel pika kohtumise
välisministritega Palestiina Omavalitsusest, Katarist,
Saudi Araabiast, Jordaaniast ja Egiptusest,
et nii arutada kui kooskõlastada Biden'i valitsuse soovitud teed edasi.
Meil olid täna väga viljakad kohtumised president Sisi'ga,
välisminister Shoukry'ga ja me kolleegidega,
ja tulen selle juurde mõne hetke pärast.
Viimasel kahel päeval olen oma reisidel regiooni kohtunud sageli
pea kõikide me regiooni partneritega Saudi Araabiast, Egiptusest,
Jordaaniast, ÜAEst, Katarist, Palestiina Omavalitsusest.
Siiski hindan väga tänast välisministri korraldatud kohtumist
araabiariikide välisministritega.
Olen nendega eraldi kohtunud ja rääkinud viimasel paaril nädalal,
ent oli väga hea, et saime tulla ühiselt kokku, väljendada vaateid sellest,
kus oleme praegu, kuhu suunduda ja mis on parim viis sinna jõudmiseks.
Ja on olemas selge konsensus mitme ühise prioriteedi osas.
Esiteks, kohe on vaja püsivat relvarahu ja pantvangide vabastamist.
See annaks võimaluse humanitaariabi suurendamiseks,
paljude kannatuste leevendamiseks ja millegi püsivama rajamiseks.
Oleme töötanud, nagu teate, koos Egiptuse, Katari ja Iisraeliga,
et panna lauale tugev ettepanek.
Hamas vastas sellele, läbirääkijad jätkavad tööd, seisukohad lähenevad
ja üritame ikka lepet Doha's.
Endiselt on raske selleni jõuda, kuid usun ikka, et see on võimalik.
Leppisime kokku, et jätkame kooskõlastamist,
et eksperdid peaksid peagi kohtuma,
et leppida kokku praktilised sammud abi määra suurendamiseks.
Loodame, et meie ühistel pingutustel on mõju praegusel ajal;
enam ei saa oodata, lasta inimesi rohkem kannatada ega jätkata sõda.
Loodame, et ületame kõige selle, et regiooni tuleks uus ajastu,
milles jäävad kaugele konfliktid, kättemaksud;
(uus) aeg, mil konflikt saab lõppeda läbi kahe riigi lahenduse,
kus tekiks Palestiina riik 1967. a. piirides
pealinnaga Ida-Jeruusalemmas, aeg, mil regiooni kõik rahvad -
palestiinlased, iisraellased -
saaksid nautida turvalisust ja ohutust ning koostööd,
mis avaks tee kogu regiooni elanike hüvangule.
Araabia lähiriikide ühise lähenemise kõrval sõjale ja sõjajärgsele ajale
rääkis minister Blinken USA püüdest ÜRO Julgeolekunõukogus
võtta vastu resolutsioon, mis kutsub kohesele relvarahule
vastutasuks kõikide pantvangide vabastamise eest,
kes on olnud Hamasi käes 168 päeva, 7. oktoobri rünnakust saadik.
Relvarahu, mille kallal töötame,
oleks meile parim ja kiirem viis humanitaarabi suurendamiseks.
See pole küll ainus tee, ent peame selle siiski tegema.
Oleme viimasel paaril nädalal
näinud edusamme humanitaarabi toimetamisel palestiinlastele,
ent sellest ei piisa.
Ja nagu ütlesin, peame tõesti suurendama ja säilitama abi maitsi,
meritsi ja õhu kaudu.
On oluline märkida, et ÜRO Julgeolekunõukogu hääletusel
USA resolutsiooni üle, milles kutsutakse kohesele relvarahule
vastutasuks kõigi 134 Hamasi pantvangi vabastamisele
vetostasid Venemaa ja Hiina USA ürituse,
mistõttu see jääb mõneks ajaks kõrvale.
Pärast kohtumist peaminister Benjamin Netanyahu'ga
kaitseministeeriumi peakorteris Tel Aviv'is
tegi Iisraeli juht salvestatud avalduse,
milles rõhutas, et Jeruusalemm hindab Washington'i toetust sõjas,
samas kinnitades, et Iisrael ei lõpeta üritamast
hävitada rahvusvaheliselt terroriühinguks tunnistatud Hamas.
Kohtusin täna minister Blinken'iga.
Väljendasin talle oma tänu,
et üle viie kuu oleme olnud ühtsed sõjas Hamasi vastu.
Ütlesin talle ka, et mööname vajadust viia tsiviilelanikkond sõja jalust ära
ja muidugi ka hoolitseda elanike eest, ning me töötame selle kallal.
Ent ütlesin ka, et me ei saa hävitada Hamasi,
kui me ei lähe Rafah'sse ega hävita ülejäänud pataljone seal.
Ja ütlesin talle, et loodetavasti teeme seda USA toel,
ent kui vaja, teeme seda üksinda.
Eelnevalt rõhutas Iisraeli kaitseminister Yoav Gallant
külaskäigul Iisraeli Kaitseväe luurekogumisüksusesse,
et selles sõjas järele ei anta.
Väed tegutsevad hetkel Khan Yunis'e sektoris,
aga ka Shifa (haigla) sektoris.
Tungime peale Rafah's, kus on olulisi saavutusi
Hamasi ühingu alamastme komandöride vastu.
Täheldame muljetavaldavaid saavutusi Shifa operatsioonis,
mis oli üllatusoperatsioon, keegi ei oodanud meilt seda rünnakut.
Pool aastat tagasi võttis meil sinna jõudmine terve kuu,
nüüd tegime eriüksuste välkoperatsiooni
koos jalaväe ja hiljem raskerelvadega, mis liitusid mõne tunniga.
Kohe, mõne minutiga, tabasid nad terroristid.
Nüüd tegeleme nende terroristidega, vaatame, mis tulevik neile toob.
Nad alistuvad või surevad oma kohtadel.
Kõrvaldame nad üksteise järel. Selles sõjas järele ei anta.
Kaitseminister Gallant rääkis ajal,
mil Iisraeli Kaitsevägi jätkab Shifa haigla piiramist,
kus suur hulk terroriste Hamasist ja Palestiina Islamidžihaadist
on barrikadeerunud intensiivravisaali
ega taha vaadata silma oma vältimatule saatusele.
Võitlus jätkub haigla hoonetes, hoonetes haigla kompleksis.
Osa Hamasi ja Islamidžihaadi terroriste otsustas barrikadeeruda -
hetkel on nad barrikadeerunud intensiivravi alasse.
Antud etapis evakueerime patsiente - umbes 220 patsienti - teise hoonesse,
loome neile taristu sobivate medseadmetega,
et viia kõik patsiendid ja arstid ohust eemale.
Viimased 24 tundi oleme kutsunud terroriste hoones alistuma;
kes alistuvad, jäävad ellu, kes mitte, nendega sõdime, kuni nad hävitame.
Tuleb rõhutada, et ehkki kõnelused pantvangide vabastamise leppe üle
jäävad päevakorda, pole veel näha väljavaateid läbimurdeks.
Washington'is pidas Esindajatekoja Lähis-Ida ja Aafrika Komitee
korrakohase istungi, millel USA keskväejuhatuse ülem
kindral Michael Kurilla avaldas muret
Venemaa, Iraani ja Hiina tihenevate suhete üle üldiselt ja Lähis-Idas eriti.
Olen väga mures nende uuendatud - uute - suhete üle
Venemaa, Hiina ja Iraani vahel.
Näeme, et Iraan sõltub Hiinast, Venemaa aga Iraanist.
Iraan müüb 90% oma naftast, mis kõik on USA sanktsioonide all, Hiinale.
Seega Hiina rahastab Iraani kurja õõnestustegevust regioonis.
Iraan andis varem Venemaale sadu, nüüd aga tuhandeid üheotsadroone,
Ta annab täielikke süsteeme ja ka ehitas tehase,
et Venemaa saaks nüüd neid ise toota, sõltudes endiselt tarneahelast,
ja nüüd ründab (Venemaa) Ukrainas üle 100 üheotsadrooniga nädalas.
Salajas võin öelda, mida Venemaa võib Iraanile vastutasuks anda,
ja see teeb muret.
Hiina aga saab 50% oma naftast Lähis-Idast.
Tema tahab Lähis-Idas kasvatada oma rahvuslikku jõudu
diplomaatia, teabe, sõjanduse ja majanduse vallas.
Tänan vaatamast TV7 Iisraeli Uudiseid!
Meile on oluline rõhutada,
et TV7 Israel on annetuspõhine mittetulundusteenistus
ning kõik me saated on saadaval tasuta.
Kui siis me saated on teile õnnistuseks
ja te tahate nende tegemist toetada,
oleksime teile tänulikud annetuse eest,
mille saate teha me võrgulehel www.tv7israelnews.com.
Palun paluge ka rahu Jeruusalemmale ja päästet Iisraelile!
Olen Jonathan Hessen. Soovin õnnistud puhkepäevi!
Kui Jumal lubab, näeme jälle me järgnevais TV7 uudistes!
Seniks šalom Jeruusalemmast!
Tõlge: Sulev Kivastik